Naujasodžio tvenkinys

Naujasodžio tvenkinys – tvenkinys Lietuvoje, Radviliškio rajone, 8 km į šiaurę nuo Šeduvos. Sudarytas užtvenkus Šakos upę (Daugyvenės intakas) 7,3 km nuo jos žiočių. Tvenkinio ilgis iš šiaurės vakarų į pietryčius – 0,61 km, plotis – iki 0,1 km. Yra 2 a dydžio salelė. Altitudė 86,5 m. Krantai žemi. Šiaurinėje ir vakarinėje dalyje yra užpelkėjusių įlankų. Aplink tvenkinį plyti dirbami laukai. Pietinėje pakrantėje įsikūręs Naujasodžio kaimas.

Šaltiniai 

Radviliškio rajono tvenkiniai